“3 หุ้นตระกูลป.” วิ่งคึก! รับราคาน้ำมันดิบพุ่งแรง โบรกฯชู PTT-PTTEP เด่นสุด
"3 หุ้นตระกูลป." วิ่งคึก! รับราคาน้ำมันดิบพุ่งแรง โบรกฯชู PTT-PTTEP เด่นสุด
13 ก.ย. 2561

ผู้สื่อข่าวรายงานว่า ณ เวลา 10.23 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 51 บาท บวก 1.50 บาท หรือ 3.03% สูงสุดที่ระดับ 51 บาท ต่ำสุดที่ระดับ 50.25 บาท ด้วยมูลค่าการซื้อขาย 1.18 พันล้านบาท
ด้านราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 79 บาท บวก 1.50 บาท หรือ 1.94% สูงสุดที่ระดับ 79 บาท ต่ำสุดที่ระดัล 78 บาท มูลค่าการซื้อขาย 436.21 ล้านบาท
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 143 บาท บวก 2 บาท หรือ 1.42% ด้วยมูลค่าการซื้อขาย 334.61 ล้านบาท
 
ทั้งนี้ ปัจจัยที่ส่งผลให้ราคาหุ้น PTT, PTTEP, PTTGC ปรับตัวขึ้นแรงในวันนี้ มาจากราคาน้ำมันดิบที่ปรับตัวเพิ่มขึ้น รวมถึงภาวะตลาดหุ้นที่สดใสรับปัจจัยจากทั้งในแต่ต่างประเทศ
ด้านนักวิเคราะห์ บล.โนมูระ พัฒนสิน ระบุในบทวิเคราะห์ว่า ราคาน้ำมันดิบ Brent ปรับตัวขึ้นสู่ 79.74 เหรียญ/บาร์เรล รับ EIA รายงานสต๊อกน้ำมันดิบสหรัฐฯ ลดลง -5.296 ล้านบาร์เรล ลดลงมากกว่าคาดที่ -1.58 ล้านบาร์เรล หนุนกลุ่มพลังงานนำตลาดขึ้นต่อได้
ทั้งนี้ ผสานความคืบหน้าการเมืองไทย หลังจากวานนี้ (12 ก.ย.61) พรป.ที่มาส.ว.และพรป.เลือกตั้งส.ส. ถูกประกาศในราชกิจจานุเบกษาแล้ว ทำให้การเลือกตั้งยังอยู่ในกรอบช่วง ก.พ. (ช้าสุด พ.ค.62) ซึ่งหากเกิด Election Rally SET มีโอกาสแกว่งตัวขึ้นสู่ 1,915-2,049 จุดได้ เป็นปัจจัยบวกต่อตลาดหุ้นไทย วันนี้แนะนำ Theme “Election Play” : PTT, PTTEP, AMATA
 